ප්රවීණ සිනමාවේදී සුගතපාල සෙනරත් යාපා දිවි රඟමඬලින් සමුගනී
ශ්රී ලාංකේය සිනමා අඹර දීප්තිමත් කළ කෘතහස්ත සම්මානනීය සිනමාවේදී සුගතපාල සෙනරත් යාපා මහතා පෙරේදා 25දා සිය දිවි සැරිය නිම කළේය 1935 නොවැම්බර් 10 වැනිදා අකුරැස්ස මලිදූව දී උපත ලද ඒ මහතා බටුවත්ත පිහිටි සිය නිවසේදී මියයන විට 89 වැනි වියෙහි පසුවිය චිත්රපට අධ්යක්ෂවරයකු නිෂ්පාදකවරයකු සහ ගේය පද රචකයකු ලෙස සිනමාවට දායකත්වය ලබාදුන් ඒ මහතා හන්තානේ කතාව පෙම්බර මධු ඉන්දුට මල් මිටක් වැනි රසික හදවත් දිනූ චිත්රපටවල අධ්යක්ෂවරයා විය පෙම්බර මධු චිත්රපටය සීතා රෝහිණී රත්වත්ත මැතිනියගේ නිෂ්පාදනයක් වූ අතර විජය කුමාරතුංග මාලනි ෆොන්සේකා ටෝනි රණසිංහ ගීතා කුමාරසිංහ රවීන්ද්ර රන්දෙණිය සහ ශාන්ති ලේඛා යන රංගවේදීහු එහි චරිත නිරූපණය කළහ සිංහල සිනමා වංශකතාවේ නොමැකෙන මතක ශේෂ කළ සුගතපාලයන් මෙරට සිනමාවේ සිහින කුමරා වූ නැසී ගිය කෘතහස්ත රංගනවේදී විජය කුමාරතුංගයන් හන්තානේ කතාව සිනමා සිත්තමින් මෙරට සිනමාවට දායාද කළේය ප්රවීණ සිනමාවේදීන්වූ ධර්මසේන පතිරාජ විජය ධර්ම ශ්රී බර්ටි ජයසේකර සහ බර්ටි ගුණසේකර යන ප්රවීණ කලාවේදීන් ද හන්තානේ කතාව ඔස්සේ කලා ලොවට හඳුන්වාදීමේ පුරෝගාමියා වූයේ ද සුගතපාල සෙනරත් යාපා මහතාය හෙළ සිනමාව ජාත්යන්තරයට රැගෙන ගිය විශිෂ්ට සිනමාවේදියකු වූ සෙනරත් යාපා මහතා 1969 නවදිල්ලි ජාත්යන්තර සිනමා උළෙලේදී මිනිසා සහ කපුටා විත්ති කතා විචිත්රාංග චිත්රපටය වෙනුවෙන් රජත මයුර සම්මානයෙන් පුද ලැබීය ඔහුගේ නිර්මාණකරණයන් අගයමින් දේශීය සම්මාන රැසකින් ද පුද ලැබීය ඊඩීවී සෝමලතා මහත්මියගේ ආදරණීය ස්වාමි පුරුෂයා වූ ඒ මහතා ආචාර්ය මුදිත දර්ශන සහ සුභානි ගංගා යන දූ පුතුන්ගේ දයාබර පියාණන් ද විය අභාවප්රාප්ත ප්රවීණ කලාවේදී සුගතපාල සෙනරත් මහතාගේ දේහය මේ වනවිට මහබාගේ මල් ශාලාවක තැන්පත් කර ඇති අතර අද 27දා සවස දේහය බටුවත්ත පිහිටි ඒ මහතාගේ නිවෙස වෙත රැගෙන ඒමෙන් අනතුරුව හෙට 28දා සවස 500ට බටුවත්ත සුසාන භූමියේදී අවසන් කටයුතු සිදු කිරීමට නියමිතයසුජීව තත්සර